recursal/SuperWikiNEXT-32B huggingface dataset:
**Ընտրասերման կենտրոն**, հաստատություն, որտեղ զբաղվում են գենետիկայի և տեսական ընտրասերման նվաճումների գործնական ներդրմամբ և մշակաբույսերի բարձր արդյունավետ սորտերի, հիբրիդների, նաև՝ գյուղատնտեսական կենդանիների ցեղերի, տիպերի և գծերի ստացման ու եղածների կատարելագործման գործընթացերի կառավարմամբ։

Կենտրոնի կառուցվածք և գործառույթ
--------------------------------

Անասնաբուծության ընտրասերման կենտրոնը ներառում է ընտրասերման ու գենետիկայի բաժինները (գոյություն ունեցող ցեղերի կատարելագործման, նոր գենոտիպերի ստացման և հիբրիդացման ենթաբաժիններով), կենդանիների գնահատման, իմունոգենետիկայի, պոպուլյացիայի գենետիկայի, մթերքների որակի, բուծման և արհեստական սերմնավորման, տեղեկությունների վերլուծության և այլն բաժիններ։

Ընտրասերման կենտրոնն ունի համակարգչային կենտրոն, որտեղ հավաքում, մշակում և վերլուծում են ցեղերի ընտրասերումնագենային տեղեկությունները։ Ընտրասերման կենտրոնի արտադրող բազան ներառում է արու արտադրողների բուծման և գնահատման մասնագիտացված տնտեսությունները, սերմնահեղուկի պահպանմամբ արհեստական սերմնավորման, փորձարկման կայանները, մթերքների որակի ուսումնասիրման լաբորատորիան և այլ օբյեկտներ։ Ընտրասերման կենտրոններում մշակվում են տոհմային աշխատանքների կարևորագույն հարցերի հանձնարարականներ. կազմվում են երկարաժամկետ ընտրասերումնավետ պլաններ, համեմատական ցեղափորձնական ծրագրեր, ճշտվում են ցեղերի տարածման արեալները, կազմակերպվում են նշանավոր արտադրող-բարելավողների արդյունավետ օգտագործումը, ուսումնասիրվում են տարբեր ցեղերի համաշխարհային և տեղական գենոտիպային պաշարները, կազմվում և իրացվում են դրանց ճիշտ օգտագործման ծրագրեր, ներդրվում են ընտրասերման նոր եղանակներ՝ հաշվի առնելով կենդանիների հարմարվողականությունն արտադրող տեխնոլոգիայի պայմաններին, հիվանդադիմացկունությանը, անասնաբուծության մթերքների որակական հատկանիշներին և այլն։

Բուսաբուծության ընտրասերման կենտրոններ ստեղծվում են տարբեր հողակլիմայական պայմաններում ընտրասերումնաբան-սերմնաբուծական աշխատանքները բարելավելու համար։ Այդտեղ ստացվում են մշակաբույսերի արժեքավոր հատկանիշներով բարձր բերքատու սորտեր, որոնք պիտանի են ինտենսիվ տեխնոլոգիաներով մշակելու համար և ապահովում են արտադրանքի անհրաժեշտ որակ, մշակվում և ներդրվում են նոր ընտրասերման եղանակներ, կատարելագործվում են ընտրասերումնային շարժընթացների տեխնոլոգիան, իրացնում են մշակաբույսերի ընտրասերման երկարաժամկետ ծրագրեր։ Ընտրասերման կենտրոններն ունեն նորագույն սարքավորումներով հանդերձված լաբորատորիաներ, սառնարաններ, ջերմատներ, հաշվողական կենտրոններ և այլն։

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Տալվորիկի կռիվներ** (1893, 1904), Տալվորիկի հայերի ինքնապաշտպանական մարտերը թուրքական և քրդական ուժերի դեմ։ 1893 թվականի հունիսի 1-ին քրդական ուժերը շրջապատել են Տալվորիկը, որը ռազմավարական կարևոր նշանակություն ուներ ամբողջ Սասունի համար։ Տալվորիկցիները դիմել են ինքնապաշտպանության, կռվողների թիվը կազմել է շուրջ 400 հոգի՝ Սպաղանաց Մակարի, Խչեի Գասպարի, Չուրոյի Պետրոսի, Մգրեի, Համզեի, Տեր Գաբրիելի ղեկավարությամբ։

Քուրդ մեծաթիվ զինական ուժերը երկու շաբաթ շարունակ հարձակվել են Տալվորիկի վրա, սակայն հայերը հետ են մղել բոլոր գրոհները։ Տղամարդկանց օգնել են կանայք և երեխաները։ Քրդերը, անընդհատ համալրելով իրենց ուժերը, շարունակել են հարձակումները։ Ծանր դրության մեջ հայտնված պաշտպաններին օգնության են հասել Գելիեգուզանից, Շենիկից, Սեմալից և Սասունի այլ գյուղերից, Անդոկից՝ Հրայրի խումբը, և քրդերը հետ են շպրտվել։ Հունիսի 17-ին Տալվորիկը ենթարկվել է թուրք-քրդական նոր հարձակման, որն ուղեկցվել է հայկական դիրքերի ռմբակոծությամբ։ Սակայն սակավաթիվ հայ պաշտպանները հանկարծակի հակագրոհով պարտության են մատնել հակառակորդին։ Կռիվների ընթացքում հայերը տվել են 200 զոհ, թուրքերն ու քրդերը 1000 սպանված։

1904-ի գարնանը Սասունի վրա նոր հարձակման ժամանակ թուրք-քրդական ուժերը շրջապատել են Տալվորիկը։ Ինքնապաշտպանությունը գլխավորել է Գևորգ Չաուշը, նրան օգնել են Անդրանիկի և Վահանի ֆիդայիները։ Երկարատև համառ, անհավասար մարտերի ընթացքում վերջացել է հայ պաշտպանների ռազմամթերքը, և թշնամին հրետանային ռմբակոծությունից հետո ի վերջո գրավել է Տալվորիկը։ Թուրք և քուրդ հրոսակները Տալվորիկի և Սասունի մյուս գյուղերի բնակիչներին սրի են քաշել՝ գործադրելով անմարդկային դաժանություն։

Թուրք-քրդական հարձակումները Տալվորիկի վրա և նրանց գործելակերպը վկայում են, որ 19-րդ դարի վերջին և 20-րդ դարի սկզբին թուրք, կառավարությունը վարել է հայահալած քաղաքականություն, իրականացրել հայկական կոտորածներ՝ նպատակ ունենալով ոչնչացնել հայ ժողովրդին։

Տալվորիկի պաշտպանությունը 1893 և 1904 թվականներին հայ ժողովրդի ագգազատագրական պայքարի հերոսական էջերից է։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։*  |
**Սիրիայի դեմոկրատական ուժեր** կամ **Սիրիայի հակակառավարական ուժեր** (արաբ․՝ قوات سوريا الديمقراطية‎‎‎, քրդ.՝ Hêzên Sûriya Demokratîk, անգլ.՝ Syrian Democratic Forces, **SDF**), Սիրիական ընդդիմության զինված ուժերի խմբավորում, որը ձևավորվել է 2015 թվականի հոկտեմբերի 10-ին։ ներառում է քրդական ազգային ինքնապաշտպանության (Ազգային ինքնապաշտպանության խմբավորումը և Կանանց ինքնապաշտպանության խմբավորում), արաբական տարբեր ընդդիմադիր խմբեր, որոնք մտնում են Սիրիական արաբական կոալիցիայի մեջ, ինչպես նաև ասորական, հայկական և թուրքոմանական խմբավորումներ։ Գործում է Սիրիայի հյուսիսային հատվածում։ Հիմնական նպատակը պայքարն Իրաքի և Լևենտի իսլամական պետության գրոհայինների դեմ։ Դեմոկրատական ուժերի ստեղծման հիմնական դրդապատճառն օգնությունն էր հակաիսլամիստական ուժերին, ինչպես նաև Իրաքի և Լևանտի իսլամական պետության ահաբեկիչների ոչնչացումն։ ԱՄՆ կառավարությունը օժանդակություն հայտնեց խմբավորման գործունեությանը` ԻԼԻՊ-ի դեմ պայքարի նոր մարտավարության շրջանակներում։ 2016 թվականի գարնան տվյալներով խմբավորումն ուներ շուրջ 25 հազար քուրդ և 5 հազար արաբ աշխարհազորայիններ։

ԱՄՆ օգնություն
--------------

Մերձավոր Արևելքում ԱՄՆ ցամաքային զորքերի հրամանատար Ջոզեֆ Վոթելը 2016 թվականի մայիսի 21-ին Սիրիա այցի ժամանակ հանդիպել է Սիրիայի դեմոկրատական ուժերի ղեկավարության հետ։ Վոթելը հավանություն տվեց ՍՄՆ ռազմական խորհրդականների տեղի ինքնապաշտպանական ուժերին պատրաստելու որոշմանը։ ՍԴՈՒ-ի ներկայացուցիչները, ինչպես նաև տեղի ցեղերի առաջնորդները, ԱՄՆ-ից խնդրեցին մեծ օգնություն, այդ թվում նաև ծանր զինտեխնիկայի տրամադրում։

Ծանոթագրություններ
------------------

Ցանցանկ
* Տեսաձայնային նյութեր Վիքիպահեստում

1. ↑  2016 թվականի մայիսին արդեն Սիրիա էին ժամանել շուրջ 200 ամերիկացի ռազմական խորհրդատուներ

Նշումներ
* Տեսաձայնային նյութեր Վիքիպահեստում

1. ↑
2. ↑  ««New Syrian rebel alliance formed, says weapons on the way»». Արխիվացված է օրիգինալից 2015 թ․ նոյեմբերի 14-ին. Վերցված է 2016 թ․ օգոստոսի 19-ին.
3. 1 2 3  «Командующий войсками США на Ближнем Востоке тайно посетил Сирию», Би-Би-Си, 22.05.2016
Անվան այլ կիրառումների համար տե՛ս՝ Sugar (այլ կիրառումներ)

**Sugar** - ամերիկյան System of a Down խմբի առաջին սինգլն է իրենց առաջին՝ System of a Down ալբոմից։ Թողարկվել է որպես սինգլ և որպես EP (մինիալբոմ) 1998 թվականին։ 1999 թվականին զբաղեցրել է 28-րդ հորիզոնականը՝ Mainstream Rock, և 31-րդ հորիզոնականը՝ Hot Mainstream Rock Tracks հիթ-շքերթներում։ Այս երգը օգտագործվել է World Wrestling Federation ի Madden NFL խաղի մեջ 2010 թ։
Տեսահոլովակում ներկայացվում է Խումբը բեմում երգելիս ամերիկյան դրոշի տակ։
Տեսանյութը սկսվում է լրագրողի խոսքերով, նա ասում է՝
«Բարի երեկո ես Երիկ Ալոստն եմ։ Մի մարդ ձերբակալվել է հարցաքննության նպատակով ՖԲՌ ի կողմից։ Այս մարդը մեղադրվում էր վիրուսի ստեղծման մեջ, որը դարձել էր զանգվածային մահացությունների պատճառ։ Տեղական նորություններում մի շուն, որի անունն էր Հեռօ, մրցանակ ստացավ – ես կցանկանայի պատմել ձեզ ավելին։ »
Այնուհետև կադրը փոխվում է դեպի խումբը։ Ամբողջ Տեսահոլովակի ընթացքում Թանկյանը և Մալաքյանը երևում են երեսներին նկարված։ Թմբկահար Ջոն Դոլմայանը երևում է հակագազով, բասիստ Օդաջիանը ներկայանում է երկար մուրուքով, նրա երեսը նույնպես ներկված էր։
.

Երգացանկ
--------

### Sugar (սինգլ)

Բոլոր երգերի տեքստերի հեղինակն է Սերժ Թանգյանը. 

| # | Անվանում | Երաժշտություն | Տևողություն |
| --- | --- | --- | --- |
| 1. | «Sugar»   | Օդաջյան, Մալաքյան | 2:34 |
| 2. | «Sugar» (Clean) | Օդաջյան, Մալաքյան | 2:34 |

### Sugar (EP)

Բոլոր երգերի տեքստերի հեղինակն է Սերժ Թանգյանը. 

| # | Անվանում | Երաժշտություն | Տևողություն |
| --- | --- | --- | --- |
| 1. | «Sugar»   | Օդաջյան, Մալաքյան | 2:34 |
| 2. | «Sugar» (Clean) | Օդաջյան, Մալաքյան | 2:34 |
| 3. | «Storaged»   | Մալաքյան | 1:19 |
| 4. | «Sugar» (Live) | Օդաջյան, Մալաքյան | 2:24 |
| 5. | «War?» (Live) | Մալաքյան | 2:44 |
| 6. | «Sugar» (Clean&Live) | Օդաջյան, Մալաքյան | 2:24 |
| 7. | «War?» (Clean&Live) | Մալաքյան | 2:44 |

Ծանոթագրություններ
------------------

1. ↑  Allmusic. Sugar single
2. ↑  Allmusic. Sugar EP
3. ↑  «System of a Down խումբը AllMusic կայքում» (անգլերեն).

Արտաքին հղումներ
----------------

Տեսահոլովակը YouTube կաքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz · MusicBrainz |

 |
**«Կարմրիկը»**, Հովհաննես Թումանյանի հեքիաթներից, որի սյուժեն 1914-1915 թվականներին նա վերցրել է Գրիմ եղբայրների հեքիաթներից։ Առաջին մշակումն արել է Շառլ Պեռոն, ապա՝ Գրիմ եղբայրները, Օնորե դը Բալզակը, Ջեք Լոնդոնը, Վիկտոր Հյուգոն և այլք։

Մշակումներ
----------

Այս հեքիաթի սյուժեն առաջինը մշակել է Շառլ Պեռոն։ Նրա մշակման մեջ վերանում են հանիբալիզմի հատվածը, կատվի կերպարը և վերջում գայլին սպանում են մոտակայքում գտնվող փայտահատները։

Գրիմ եղբայրների մշակման մեջ փայտահատներին փոխարինում է որսորդը, որը լսելով խռմփոցի ձայն՝ կարծում է, թե տատիկն է, բայց երբ ներս է մտնում տեսնում է գայլին և սպանում նրան ու փրկում տատիկի և Կարմիր գլխարկի կյանքը։

Օնորե դը Բալզակի մոտ շատ են երևույթների նկարագրությունները։

Ջեք Լոնդոնի մշակման մեջ Կարմիր գլխարկը կռվում և հաղթում է գայլին և սպիտակամորթների արժանի ժառանգորդն է։

Սյուժե
------

Մի գեղեցիկ աղջիկ է լինում, որին շատ է սիրում իր տատիկը։ Մի օր տատիկը նրան կարմիր գլխարկ է նվիրում։ Աղջիկն այնքան է հավանում այդ գլխարկը, որ այլևս չի հանում գլխից։ Մի անգամ Կարմրիկի մայրը նրան գաթայով լի զամբյուղ ու գինի է տալիս ու ասում, որ տանի տատիկին տա, որովհետև նա հիվանդացել է, թող ուտի, խմի, որպեսզի կազդուրվի։ Կարմրիկի տատիկը ապրում էր անտառում։ Ճանապարհին Կարմրիկին է հանդիպում գայլը և հարցուփորձ անում, թե ուր է գնում, ում մոտ։ Ապա Կարմրիկին առաջարկում անտառի ծաղիկներից հավաքի տատիկի համար և ինքը կարճ ճանապարհով գնում, հասնում է տատիկի տուն, ուտում է նրան և հագնելով տատիկի շորերը՝ պառկում նրա տեղը։ Որոշ ժամանակ անց Կարմրիկն էլ է հասնում տատիկի տուն։ Երբ տեսնում է տատիկին զարմացած ու վախեցախ ասում է․

— Վա՜յ,— ասում է,— տատի՛, էդ ի՜նչ ահագին ականջներ ունես…

— Էս նրա համար է, որ քեզ լավ լսեմ, բալի՛կս…

— Վա՜յ, տատի՛,– էդ ի՜նչ ահագին աչքեր ունես…

— Էս նրա համար է, որ քեզ լավ տեսնեմ, բալի՛կս…

— Վա՜յ, տատի՛, էդ ի՜նչ ահագին ձեռներ ունես…

— Էս նրա համար է, որ քեզ ավելի լավ գրկեմ, բալի՛կս…

— Բայց, տատի՛, էդ ի՜նչ սարսափելի մեծ բերան ունես…

— Իսկ էս նրա համար է, որ քեզ շուտով ուտեմ… ﻿ Ասում է գելն ու տեղիցը ներքև թռչում, ձեռաց կուլ տալիս խեղճ Կարմրիկին։

Այդ ժամանակ մի որսկան է անցնելիս լինում մոտակայքով և լսում է գայլի խռմփոցը ու զարմացած մտնում է ներս, տեսնում է գայլին ու փորը ճղում, ազատում տատին ու Կարմրիկին։ Այդ օրվանից Կարմրիկը այլևս չի լսում գայլին ու չի հեռանում ճանապարհից։ Գայլն էլի է գալիս տատի տուն, խաբում, թե Կարմրիկն է, բայց այլևս դուռը չեն բացում նրանք։ Մի անգամ էլ գայլը բարձրանում է կտուր։ Տատիկը պատի տակ դրված կոթի մեջ ջուր է լցնում ու Կարմրիկին ասում, որ տանի մեջը մսաջուր լցնի։ Մսաջրի հոտն ընկնում է գայլի քիթը։ Գայլն այնքան է վիզը ձգում դեպի ներքև, որ տեսնի թե ինչ է, չի կարողանում իրեն պահել, ընկնում է կոթի մեջը ու խեղդվում։

Կերպարներ
---------

* Կարմրիկ
* Կարմրկի մայրը
* Կարմրիկի տատիկը
* Գայլ

Ծանոթագրություններ
------------------

1. ↑  «Կարմիր գլխարկը».
2. ↑  «Կարմիր գլխարկը տարբեր գրողների ոճով։».
3. ↑  «Հովհ․ Թումանյան, Կարմրիկը».
**Մովսես Երզնկացի** (ոչ վաղ քան 1240, Անի-Կամախ - 1323, Երզնկա, Օսմանյան կայսրություն), հայ մանկավարժ, մատենագիր։

Կենսագրություն
--------------

Սկզբնական կրթությունն ստացել է Սեպուհ լեռան վրա գտնվող Երզնկայի ավագ վանքում, ապա ձեռնադրվել քահանա։ Վարդապետական բարձրագույն կրթություն ստանալու նպատակով 1290-ական թվականներին մեկնել է Կիլիկիա, սովորել Սկեռայի և Արմենի դպրոցներում՝ աշակերտելով նշանավոր մանկավարժ Գևորգ Սկևռացուն։ 1293 թվականին ավարտել է Պատարագի մեկնությունը՝ համառոտված Խոսրով Անձևացու և Ներսես Լամբրոնացու նույն անուն գործերից։ Նույն շրջանում կատարել է Աստվածաշնչի ընդօրինակություն (Երևանի Մեսրոպ Մաշտոցի անվան Մատենադարան, ձեռ․ JMS 177) և նվիրել Երցնկայի Գրիգոր Լուսավորիչ վանքին։ Հավաքել է 200-ից ավել խրատներ, վարքեր և այլ արժեքավոր նյութեր, կազմել «Ոսկեփորիկ» ժողովածուն։ Ուսուցչի մահվան կապակցությամբ (1301 թվական) գրել է չափածո դրվագ։ 1301 թվականից մինչև խոր ծերություն ուսուցչություն է արել Ս․ Գրիգոր Լուսավորիչ վանքում։

Ծանոթագրություններ
------------------

1. 1 2 3 4 5 6  Հայկական սովետական հանրագիտարան, հատոր 8 (հայ.) — հատոր 8. — էջ 40.

Գրականություն
-------------

* Քյուրտյան Հ. Երիզայ եւ եկեղեաց գավառ, հ. 1, Վնտ. 1953:

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 40)։*  |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 11946294X · VIAF: 57425228 · WorldCat VIAF: 57425228 |

 |
**Կաթոլիկ եկեղեցու քննադատություն**, Կաթոլիկ եկեղեցու ներկայիս և պատմական գործողությունների, ուսմունքի, բացթողումների, կառուցվածքի, աստվածաբանական տարաձայնությունների վերաբերյալ դիտողությունների ամբողջություն։ Կաթոլիկ եկեղեցու քննադատները հաճախ են քննության ենթարկում Պապական անդրանիկության և գերազանցության, եկեղեցական կառուցվածքի և կառավարման բաղադրիչները։ Քանի որ Կաթոլիկ եկեղեցին, ներկայացնելով թվով քրիստոնյաների կեսից շատին, և Երկիր մոլորակի բնակչության մեկ վեցերորդը, խոշորագույն քրիստոնեական եկեղեցին է, դրա քննադատությունը միշտ չէ որ համընկնում է քրիստոնյա հավատացյալների մեծամասնության կարծիքին։

Կաթոլիկ եկեղեցու քննադատությունը նախկին դարերում ավելի շատ կապված էր աստվածաբանական և եկեղեցագիտական վեճերի հետ։ Ի լրացումն այդ աստվածաբանական վեճերի 16-րդ դարի Եվրոպայում տեղի ունեցած բողոքական Ռեֆորմացիան սկիզբ էր առել նաև ունեցել կաշառված հոգևորականության եկեղեցական պրակտիկայի խախտումների պատճառով։ Քաղաքական տարաձայնությունները ծանրանում էին նաև բողոքականների և կաթոլիկների միջև դեռ Ռեֆորմացիայի ժամանակ առաջացած և մինչ օրս շարունակվող աստվածաբանական վեճերով, որոնք դրսևորվում են քրիստոնեական դավանությունների բազմազանությամբ։ Կաթոլիկ եկեղեցու ժամանակակից քննադատությունը վերաբերվում է, առաջին հերթին, փիլիսոփայությանը և մշակույթին, ինչպես նաև, օրինակ, քրիստոնեության և մարդասիրության դիմակայությանը։ Սակայն դա վերաբերվում է ոչ միայն Կաթոլիկ եկեղեցուն, այլ նաև բոլոր քրիստոնեական դավանանքներին։

Տես նաև
-------

* Հայ առաքելական եկեղեցու քննադատություն

Արտաքին հղումներ
----------------

Թերահավատ
* Denominational Differences - Roman Catholicism, FAQs by Lutheran Church–Missouri Synod, archived by *Internet Archive*
* WELS Topical Q&A: Religion - Roman Catholic, archived by *Internet Archive*
* *Կաթոլիկությունն այսօր*, *Forward in Christ*, Vol 84, No. 11, Nov 1997

Ջատագով
* Կաթոլիկ ձեռնարկ Արխիվացված 2015-11-05 Wayback Machine – A comprehensive source on the Roman Catholic Church.
* Կաթոլիկ Վիքի, archived by *Internet Archive*

Ծանոթագրություններ
------------------

1. ↑  Marty, Martin E. Chadwick, Henry, Pelikan, Jaroslav Jan (2000). *"Christianity" in the Encyclopædia Britannica Millennium Edition*. Encyclopædia Britannica Inc. «The Roman Catholics in the world outnumber all other Christians combined.»`{{cite book}}`: CS1 սպաս․ բազմաթիվ անուններ: authors list (link)
2. 1 2  «Number of Catholics and Priests Rises». Zenit News Agency. 2007 թ․ փետրվարի 12. Արխիվացված է օրիգինալից 2008 թ․ փետրվարի 25-ին. Վերցված է 2008 թ․ փետրվարի 21-ին.
3. ↑  Multiple Authors (2003) [2003]. «One». *Medieval Times to Today*. Pearson Prentice Hall. էջեր 11, 93, 106, 112, 174, 140, 141. ISBN 0-13-062995-2.

|  |
| --- |
| 
  **Կրոն**
 |
**Ռուբեն Սևակ թանգարան**, բացվել է 2013 թվականի սեպտեմբերի 10-ին։

Պատմություն
-----------

Թանգարանը գտնվում է Մայր Աթոռ Սուրբ Էջմիածնում՝ 18-րդ դարում կառուցված Ղազարապատ կոչված պատմական շենքում, որ հիմնանորոգվել է Ռուբեն Սևակի եղբորորդու՝ ֆրանսահայ Հովհաննես Չիլինկիրյանի բարերարությամբ։ Թանգարանի հիմնումը հարգանքի տուրք և խոնարհում է Ռուբեն Սևակին, Գրիգոր Զոհրապին, Սիամանթոյին, Դանիել Վարուժանին, Կոմիտասին, մեր մյուս մեծերին, մեկ և կես միլիոն անմեղ զոհերին։

Թանգարանի բացման արարողությանը ներկա են գտնվել Մայր Աթոռի միաբանները, Հայաստանում, Վրաստանում, Ռուսաստանում և Արևելյան Եվրոպայում Հայ Կաթողիկե Եկեղեցու առաջնորդ Տ. Ռաֆայել արքեպիսկոպոս Մինասյանը, Հայաստանի մշակույթի նախարար Հասմիկ Պողոսյանը, Հայաստանի սփյուռքի նախարար Հրանուշ Հակոբյանը, կրթության և մշակույթի գործիչներ։

Ցուցադրություն
--------------

Թանգարանում ցուցադրվում են արձակագիր, բժիշկ, եղեռնի նահատակ Ռուբեն Սևակի անձնական իրերը, փաստաթղթերն ու ձեռագրերը, ածխանկարները, հայ արվեստի արժեքավոր գործեր, արևմտահայ նկարիչների հավաքածուներ։ Ցուցադրված են նաև տիար Չիլինգիրյանի կողմից Մայր Աթոռին նվիրաբերված բացառիկ և արժեքավոր շուրջ 200 կտավներ։

Պատկերասրահ
-----------

* Այվազովսկու կտավներիցԱյվազովսկու կտավներից
* Այվազովսկու կտավներիցԱյվազովսկու կտավներից
* Ընդհանուր տեսքըԸնդհանուր տեսքը

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Ռուբեն Սևակի անվան թանգարանի բացումը Մայր Աթոռ Սուրբ Էջմիածնում

Արտաքին հղումներ
----------------

* Ռուբեն Սևակ թանգարան
Անվան այլ կիրառումների համար տե՛ս՝ Ռոդենի թանգարան (այլ կիրառումներ)

**Ռոդենի թանգարան** (ֆր.՝ Musée Rodin), արվեստի թանգարան Փարիզում, որտեղ պահվում է ֆրանսիացի քանդակագործ Օգյուստ Ռոդենի աշխատանքների ամենամեծ հավաքածուն։ Թանգարանը բացվել է 1919 թվականին։ Գտնվում է Փարիզի 7-րդ շրջանում՝ Բիրոնի պալատում, որը կառուցվել է 1727-1732 թվականներին ճարտարապետ Ժակ-Անժ Գաբրիելի նախագծով։

1926 թվականին, ներառվելով պատմական հուշարձանների ցանկում, Բիրոնի պալատը վերանորոգման է ենթարկվում, որպեսզի ավելի ամրապնդվի պալատի թանգարանային դերը։ Վերանորոգման վերջին նախագիծը կազմվել է 2012 թվականին։

1904 թվականից շենքում ապրել են տարբեր նկարիչներ, քանդակագործներ, այդ թվում նաև Օգյուստ Ռոդենը (1908-1917)։ Ռոդենի ջանքերի շնորհիվ՝ շենքը չի քանդվել, իսկ 1916 թվականին ընդունվել է որոշում, որի համաձայն շենքում հավաքվել են Ռոդենի գործերը, ինչպես նաև նրա կյանքին ու գործունեությանը նվիրված փաստաթղթեր։ Թանգարանում կան ավելի քան 6.600 քանդակ, 8.000 լուսանկար, արվեստի 7.000 այլ գործեր։

Բացի Ռոդենի բազմաթիվ գործերից՝ թանգարանում պահվում են Ռոդենի սիրած կնոջ՝ Կամիլ Կլոդելի աշխատանքները։ Թանգարանում է գտնվում նաև Ռոդենի՝ գեղանկարչական գործերի անձնական հավաքածուն, այդ թվում՝ Վան Գոգի վրձնին պատկանող գործեր։ Թանգարանում է գտնվում հանրահայտ «Մտածողը»։

Պատկերասրահ
-----------

* «Մտածողը»«Մտածողը»
* le peintre le Lorrainle peintre le Lorrain
* «Դժոխքի դարպասներ»«Դժոխքի դարպասներ»

Տես նաև
-------

* Ռոդենի թանգարան (Ֆիլադելֆիա)

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑
3. ↑  *Ministry of Culture* Fréquentation des Musées de France — Ministry of Culture.
4. ↑  Catherine Chevillot nommée directrice du musée Rodin (ֆր.) // *Libération* / D. Alfon — 2012. — ed. size: 139959 — ISSN 0335-1793; 1766-0556; 2262-4767

Արտաքին հղումներ
----------------

* Պաշտոնական կայք

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 11877609k · CiNii: DA04825462 · GND: 1017938-0 · ISNI: 0000000123247258 · LCCN: n50054666 · NKC: kn20080829010 · SUDOC: 026549468 · VIAF: 142651463, 139139174 · WorldCat VIAF: 142651463, 139139174 |

 |

 |
**Սյունիքի բարձրավանդակ** (կոչվել է նաև *Արևելյն Ղարաբաղի բարձրավանդակ, Ղարաբաղի բարձրավանդակ* անուններով), լեռնային ընդարձակ տարածք Հայկական լեռնաշխարհում՝ Զանգեզուրի ու Արցախի լեռնաշղթաների միջև։ Իրենից ներկայացնում է բլրաթմբային սարահարթ է, որի միջին բարձրությունը՝ 2800-3200 մ, առավելագույնը՝ 3594 մ (Թրասար)։ Կազմված է կավճի ու պալեոգենի հրաբխածին-նստվածքային ապարներից, որոնք ծածկված են անթրոպոգենի լավաների հզոր շերտով։

Սյունիքի բարձրավանդակը տարածվում է հյուսիս-արևմուտքից հարավ-արևելք, երկարությունը՝ 120 կմ, լայնությունը՝ մինչև 50 կմ (հյուսիսում)։ Մակերևույթին բնորոշ են բազմաթիվ հրաբխային կոները, կենտրոնական մասում են Ծղուկ (3581 մ) և Մեծ Իշխանասար (3550 մ) հրաբխային զանգվածները։ Շատ են քարացրոնները, կան հնագույն սառցապատման հետքեր, փոքր ու փակ գոգավորություններ։ Վերջիններից շատերը վերածվել են լճերի՝ Մեծ Փորակ, Փոքր Փորակ, Ալ, Սև և այլն։

Սյունիքի բարձրավանդակում հյուսիսից-արևելքում կարճ, բարձրադիր ու ծալքաբեկորավոր լեռնաճյուղերով միանում է Արցախի լեռնաշղթային։ Հարավ-արևմուտքում ու հարավում լանջերը զառիթափ իջնում են դեպի Սիսիանի, Եռաբլրի, Գորիսի, Հագարիի լավային սարավանդները։ Կան բազալտի, անդեզիտաբազալտի, վանակատի, պեռլիտի, խարամի հանքավայրեր։ Սյունիքի բարձրավանդակից սկիզբ են առնում Որոտան, Արփա, Հագարի, Թարթառ գետերը։

Լավ է արտահայտված կլիմայի ու հողաբուսական ծածկույթի վերընթաց գոտիականությունը։ Հունվարի միջին ջերմաստիճանը ցածրադիր վայրերում -2 °C է, բարձրադիրում՝ -14 °C, հուլիսինը համապատասխանաբար՝ 20 °C և 12 °C, տարեկան տեղումները՝ 400-800 մմ։ Լանդշաֆտը լեռնատափաստանային և լեռնամարգագետնային է։ Գետահովիտներում կան անտառապուրակներ, Իշխանասար, Ծղուկ, Ծիծեռնակաքար, Արփաթափա, Բագենք լեռնազանգվածներում՝ լեռնատունդրային կղզյակներ։ Տափաստանային գոտում զբաղվում են հացահատիկի, բանջարեղենի, ծխախոտի մշակությամբ։ Լեռնամարգագետնային գոտում փարթամ արոտավայրեր են։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Հայաստանի Հանրապետության Ֆիզիկաաշխարհագրական օբյեկտների համառոտ տեղեկատու-բառարան, Երևան, «Գեոդեզիայի և քարտեզագրության կենտրոն ՊՈԱԿ», 2007, էջ 112 — 150 էջ։
2. ↑  Հակոբյան Թ. Խ. Մելիք-Բախշյան Ստ. Տ. Բարսեղյան Հ. Խ. Հայաստանի և հարակից շրջանների տեղանունների բառարան, հ. 4 [Ն-Վ] (խմբ. Մանուկյան Լ. Գ.), Երևան, «Երևանի Համալսարանի Հրատարակչություն», 1986, էջ 641 — 804 էջ։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակը վերցված է* *Հայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Հովհաննես Մսրյան** (մայիսի 31, 1888(1888-05-31), Սեբաստիա - օգոստոսի 16, 1965(1965-08-16), Բեյրութ, Լիբանան), պատմաբան, բանասեր։

Կենսագրություն
--------------

Հովհաննես Մսրյանը ծնվել է 1988 թվականին Սեբաստիայի Էրպաս գյուղում։ 1902-1906 թվականներին սովորել է Եվդոկիայի ֆրանսիական դպրոցում։ 1910 թվականին մեկնել է Իտալիա, ուսումնասիրել լատիներեն։ 1911 թվականին դարձել է Լիոնի նահանգի Հիսուսյան միաբանության անդամ, 1921 թվականից՝ քահանա։ 1923 թվականին մեկնել է Բեյրութ, օգնել հայ գաղթականներին, հիմնել դպրոցներ։ 1925-1926 թվականներին նույն նպատակով եղել է Կոստանդնուպոլսում, Դամասկոսում, Հալեպում։ 1926 թվականին՝ Բեյրութի Սենժոզեֆ համալսարանի դասախոս։ 1929- 1932 թվականներին Փարիզի Ֆրանսիական քոլեջում աշակերտել է Ա․ Մեյեին, Կաթոլիկական ինստիտուտում՝ Լ․ Մարիեսին, Շ․ Դիլին, Շ․ Բուայեին։ 1931 թվականից՝ Փարիզի Ասիական ընկերության անդամ։ 1933 թվականին հիմնադրել է Սեն-Ժոզեֆ համալսարանի հայագիտության ամբիոնը, դասավանդել լեզվաբանություն, գրաբար, պատմություն, հին և միջնադարյան մատենագրություն են։ Մսրյանը անդրադարձել է հայ իրավագիտության (մասնավորապես Դավիթ Ալավկա Որդու և Մխիթար Գոշի Կանոնագրքերին), բժշկության պատմության, մանրանկարչության, ճարտյան հարցերին, Գրիգոր Նարեկացու և Ներսես Լամբրոնացու գործերին (որոշ հատվածներ թարգմանել է ֆրանսերեն), հայ-վրացական եկեղեցական հարաբերություններին։ Ետմահու լույս է տեսել Մսրյանի «Հայկական եկեղեցիների պատմությունն ու վերականգնումը» (1965) աշխատությունը, որն ամփոփում է Հայաստանում և նրանից դուրս գտնվող բոլոր նշանավոր վանքերի նկարագրությունը, վերլուծում վանական գրականությունը են։ Մսրյանի աշխատությունների մեծ մասը տպագրվել է Աեն-Ժոզեֆ համալսարանի «Հայագիտական տեղեկագրում», ինչպես նաև զանազան հայ պարբերականներում։

Ծանոթագրություններ
------------------



|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 18296 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 62)։*  |
**Էերո Աարնիո** (ֆիններեն՝ Eero Aarnio, հուլիսի 21, 1932(1932-07-21), Հելսինկի, Ֆինլանդիա), ֆինն հայտնի ինտերիեր-դիզայներ, ով 1960-ական թվականներին հայտնի է դարձել իր նորարական կահույքի նախագծմամբ, ինչպիսիք են պլաստմասե և ապակեպատ աթոռները։

Կենսագրություն
--------------

Էերո Աարնիոն ծնվել է 1932 թվականի հուլիսի 21-ին Հելսինկի քաղաքում։ Աարնիոն սովորել է Հելսինկիի Աալտոյի համալսարանում և սկսել իր սեփական աշխատանքը 1962 թվականին։ Հաջորդ տարի նա ներկայացրել է իր գնդակ աթոռը, որն իրենից ենթադրում էր խոռոչ ունեցող գնդակ, որի մի կողմը բաց է և հնարավորություն է տալիս մարդուն նստել։ Նմանատիպ է նաև փուչիկ աթոռը՝ պարզ և վերևից կախված։ Նորարական դիզայներական մյուս աշխատանքներից ընդգրկում էին անկողին աթոռը և լոլիկ աթոռը (նստատեղը ձևավորվել է երեք աջակցող ոլորտների միջև)։ Նրա պտուտակ աթոռը, ինչպես ենթադրվում է անվանումից, հարթ գլխիկով պտուտակի տեսք ունի, որը մխրճված է հողի մեջ։ 1968 թվականին նա արժանացել է Արդյունաբերական դիզայնի ամերիկյան մրցանակին։ Աարնիոյի նմուշները 1960-ականների ժողովրդական մշակույթի կարևոր բաղադրիչներ են և հաճախ դրանք կարելի է տեսնել տվյալ ժամանակաշրջանի գիտահետազոտական ֆիլմերում։ Քանի որ նրա նմուշներում օգտագործված են երկրաչափական ձևեր, դրանք իդեալականորես կիրառվում էին նման արտադրությունների համար։ Էերո Աարնիոն շարունակում է ստեղծել նոր նմուշներ, ներառյալ խաղալիքներ և երեխաների համար կահույք։ Էերո Աարնիոն բացել է իր պաշտոնական խանութը։ Դիզայնի նրա առաջին ցուցադրությունը բացվել է Հելսինկիում։

* Փուչիկ աթոռըՓուչիկ աթոռը
* Սեղան սունկՍեղան սունկ
*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  ČSFD (չեխերեն) — 2001.
2. 1 2  Artists of the World Online, Allgemeines Künstlerlexikon Online, AKL Online (գերմ.) / Hrsg.: A. Beyer, B. Savoy — B: K. G. Saur Verlag, Verlag Walter de Gruyter, 2009. — ISSN 2750-6088 — doi:10.1515/AKL
3. ↑  Ժամանակակից արվեստի թանգարանի առցանց հավաքածու
4. ↑  «Eero Aarnio». Scandinaviandesign.com. Արխիվացված է օրիգինալից 2011 թ․ հուլիսի 16-ին. Վերցված է 2010 թ․ մայիսի 12-ին.
5. ↑  «A10905 Armchair, 'Pastilli', moulded fibreglass reinforced polyester, designed by Eero Aarnio, made by Asko Finnternational, Finland, 1968 - Powerhouse Museum Collection». Powerhousemuseum.com. 2009 թ․ հունվարի 22. Վերցված է 2010 թ․ մայիսի 12-ին.
6. ↑  «13 Iconic Chairs You Should Know». www.nonagon.style. Արխիվացված է օրիգինալից 2018 թ․ հունվարի 10-ին. Վերցված է 2018 թ․ հունվարի 10-ին.

Արտաքին հղումներ
----------------

* Eero Aarnio biography at FinnishDesign.com
* Website of Eero Aarnio, compiled by his daughter
**Պերճ Պռոշյանի տուն-թանգարան**, հիմնադրվել է 1948 թվականին, Աշտարակում, հայ դասական գրող Պերճ Պռոշյանի (1837-1907 թթ.) հայրական տան հիման վրա։ Ե. Չարենցի անվան գրականության և արվեստի թանգարանի մասնաճյուղն է։ Ընդգրկված է Աշտարակի պատմության և մշակույթի անշարժ հուշարձանների ցանկում։

Պատմություն
-----------

Թանգարանը հիմնադրվել է 1948 թվականի մայիսի 16-ին մեծանուն գրողի ծնված տան տեղում։ Սկզբում թանգարանն իրենից ներկայացրել է Պռոշյանների տան հացատունն ու երկու փոքրիկ սենյակները, հետագայում՝ 1965 թվականին կառուցվել է ևս մեկ սենյակ։ Թանգարանի երկհարկանի շենքը կառուցվել է 1990 թվականին։ Շենքում կա նաև մառան, թոնրատուն, որտեղ հավաքված են 18-19-րդ դդ. պղնձե, կավե, փայտյա կենցաղային իրեր, սպասք։ Մյուս սրահներում ցուցադրված են Պռոշյանի կյանքին, գրական-հասարակական գործունեությանը վերաբերվող նյութեր, նկարներ, անձնական իրեր։

Թանգարանը հիմնադրվել է, գրող, սովետահայ գրողների միության առաջին քարտուղար Վահրամ Ալազանի, ջանքերով, Աշտարակում՝ որպես աքսորավայր գտնվելու ժամանակ («Իմ կյանքի ողբերգությունը»Մարո Ալազան)։

Պերճ Պռոշյանի հուշարձանը թանգարանի բակում, քանդակագործ՝ Սուրեն Ստեփանյան

Ցուցադրություն
--------------

Հուշային տանը կից կառուցվել է երեք ցուցասրահ, որոնցից մեկը կահավորված է գրողի անձնական իրերով, մյուս երկուսում ցուցադրված են նրա կյանքին ու գործունեությանը վերաբերող նյութեր, որոնք հիմնականում ձեռք են բերվել Պռոշյանի ժառանգների նվիրատվությամբ։

Տուն-թանգարանն ունի 2000-ից ավելի հուշային և օժանդակ նյութեր, որոնք ներկայացնում են Պռոշյանի գրական, մանկավարժական, հասարակական գործունեությունը։ Տուն-թանգարանը վերանորոգվել է 2008 թվականին, նորացվել է նաև ցուցադրությունը։

Թանգարանի բակում է գտնվում Պերճ Պռոշյանի հուշարձանը (քանդակագործ՝ Սուրեն Ստեփանյան)։

Միջոցառումներ
-------------

Թանգարանը համարվում է Աշտարակի գործուն մշակութային օջախներից է մեկը։ Այստեղ պահպանվում է Պռոշյանի հիշատակը, պրոպագանդվում նրա ստեղծագործությունը, կազմակերպվում են միջոցառումներ։

Հասցե
-----

Թանգարանը գտնվում է Արագածոտնի մարզի Աշտարակ քաղաքում, Պռոշյան 4 հասցեում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Wiki Loves Monuments monuments database — 2017.
2. ↑  Պերճ Պռոշյանի տուն-թանգարան

Արտաքին հղումներ
----------------

* Ե. Չարենցի անվան գրականության և արվեստի թանգարանի կայքը, Պերճ Պռոշյանի տուն-թանգարան
* Թանգարանի վիրտուալ տուրը
**Պատրանքների թանգարան** (սերբ.՝ Музеј илузија), մոգության միակ թանգարանը Սերբիայի մայրաքաղաք Բելգրադում։ Այն պատկանում է գեղարվեստական թանգարանների տեսակին և պարունակում է ավելի քան 70 ցուցանմուշ, որոնք կապված են տարբեր տեսակի տեսողական պատրանքների և հոլոգրամների հետ։

Թանգարանի մասին
---------------

Թանգարանը հիմնադրվել է 2018 թվականի մայիսի 22-ին Բելգրադում և առաջին նման թանգարանն է Սերբիայում։ Աշխարհում այն քչերից մեկն է, որ ամբողջովին բաց է հասարակության համար, ներառյալ՝ ցուցանմուշները լուսանկարելու իրավունքը։

Թանգարանն իրականացնում է *ինտերակտիվ հայեցակարգ*, որը հիմնված է պատրանքներով սենյակներն ուսումնասիրելու նպատակով այցելուներին ակտիվորեն խրախուսելու վրա։ Այցելուի վրա հոլոգրամների և պատրանքների ազդեցության պատճառով նա դառնում է ոչ միայն դիտորդ, այլև այդ պատրանքների ստեղծման ակտիվ մասնակից։ Այս նպատակով թանգարանում գործում է մշտական ցուցադրություն, որը ներկայացնում է 70 ցուցանմուշների հավաքածու, որոնք նախատեսված են այցելուների զգայարանները շահարկելու և տարբեր տեսակի տեսողական և նմանատիպ այլ պատրանքների և դրանց հետևանքների ցուցադրման համար։

Այցելուների համար ամենահետաքրքիր ցուցանմուշներից կարելի է առանձնացնել հետևյալները.

* *Մրրկային թունել.* ուղյակով և նրա շուրջը պտտվող գլանով սենյակ է, որը խախտում է այցելուի հավասարակշռությունը.
* *Ամեսի սենյակ.* դիտորդի ընկալման փորձը ցուցադրելու համար նախատեսված սենյակ է, որում սենյակի մի կողմում գտնվող անձը շատ ավելի մեծ է թվում, քան սենյակի մյուս կողմում գտնվող անձը, երբ դիտվում է որոշակի տեսանկյունից.
* *Աթոռի պատրանք.* նպատակն է ցույց տալ, թե որքանով է որոշ առարկաների չափի ընկալումը (տվյալ դեպքում աթոռի) կախված դրանց շրջապատից։

Հնարավոր են նաև խմբային այցելություններ թանգարան։

### Իրադարձություններ

Բելգրադի պատրանքների թանգարանը կազմակերպում է նաև պատրանքների և մտագրոհների թեմայով մեծաթիվ միջոցառումներ և սեմինարներ։ Դրանց թվում են *երաժշտության և պատրանքի ինտերակտիվ ներկայացումը*, ինչպես նաև *դիզայնի և պատրանքի ինտերակտիվ ներկայացումը*։

Թանգարանում գործում է նաև երեխաների համար *խելացի խաղասենյակը*, որի նպատակն է խթանել երեխաների ուղեղի բջիջների զարգացումը տարբեր վարժությունների միջոցով՝ հանելուկներ, փազլներ, անհնար հանգույցներ և մաթեմատիկական հարցաշարեր։ Բացի այդ, թանգարանում գործում է նաև *խելացի խանութ*, որտեղ հնարավոր է գնել ավելի քան 70 *Dilemma* դիդակտիկ խաղալիքներ, որոնք օգտագործվում են նաև *խելացի խաղասենյակում*։

Թանգարանը բաց է նաև տարբեր միջոցառումներ կազմակերպելու, ինչպես նաև ծննդյան տարեդարձեր նշելու համար։

Ծանոթագրություններ
------------------

1. 1 2 3 4 5 6 7  «О нама». *Музеј илузија Београд - званичан веб-сајт*. Վերցված է 17. 3. 2020-ին.
2. 1 2 3 4  «Београд добио музеј илузија». *РТС*. Վերցված է 17. 3. 2020-ին.
3. ↑  «Reviews - Museum of Illusions Belgrade». *Tripadvisor*. Վերցված է 17. 3. 2020-ին.
4. 1 2  «Музеј илузија». *Belgrade Beat*. Վերցված է 17. 3. 2020-ին.
5. ↑  «Паметни shop». *Музеј илузија Београд, званичан веб-сајт*. Արխիվացված է օրիգինալից 2020 թ․ հունիսի 23-ին. Վերցված է 17. 3. 2020-ին.
6. ↑  tykJierc5. «Smart shop». *Museum of Illusions* (ամերիկյան անգլերեն). Վերցված է 2021 թ․ մայիսի 18-ին.`{{cite web}}`: CS1 սպաս․ թվային անուններ: authors list (link)

Արտաքին հղումներ
----------------

* Музеј илузија Београд, званичан веб-сајт
**«Բաբելոն 13»** (ուկրաիներեն՝ Вавилон'13), Ուկրաինայի վավերագրողների ասոցիացիա, հիմնադրվել է 2013 թվականին: Ստեղծվել է Ուկրաինայում Մայդանի ցույցերի մասին իրազեկվածության բարձրացման և Ղրիմի բռնակցման շուրջ ռուսական քարոզչության դեմ պայքարելու նպատակով, ասոցիացիան արտադրել է ավելի քան յոթ լիամետրաժ վավերագրական և հարյուրից ավելի կարճ վեբ ֆիլմեր։

Ֆիլմեր
------

Մայդանի ցույցերի ժամանակ «Բաբելոն 13»-ի ֆիլմերը կենտրոնացած էին մեծ ցույցերի և հեղափոխության լայնածավալ շարժումների վրա։ Կոլեկտիվը շարունակեց ֆիլմեր արտադրել 2022 թվականին Ռուսաստանի կողմից Ուկրաինա ներխուժելու ընթացքում, բայց իր ուշադրությունը տեղափոխեց ցածր տեխնոլոգիական պահանջներով, փոքրածավալ կարճամետրաժ ֆիլմերի վրա, որոնք շատ ավելի հիմնավորված էին: Այս կարճամետրաժ ֆիլմերը, որոնք վերբեռնվել են անհատների կողմից և հավաքվել են «Բաբելոն 13»-ի կողմից, բաղկացած են Ուկրաինայում տեղի ունեցած կյանքի տեսարաններից և ձգտում են հակամարտության վերաբերյալ այլ տեսակետ ներկայացնել : Պատերազմի ողջ ընթացքում թեմաները ներառում էին խիզախ անհատների դիմանկարներ, ինչպես նաև պատկերացում Ուկրաինայում հաճախ անտեսված խմբերի մասին, ինչպիսիք են գնչուները:

Ծանոթագրություններ
------------------

1. ↑  s.r.o, Appio Digital. «Babylon '13 | DOKweb». *dokweb.net* (անգլերեն). Վերցված է 2023-03-03-ին.
2. ↑  «Babylon'13». *DOCALOGUE* (անգլերեն). 2022-05-01. Վերցված է 2023-03-21-ին.
3. ↑  «Ukraine's Babylon'13 Collective: An Interview with Volodymyr Tykhyy». *Film Quarterly* (ամերիկյան անգլերեն). 2022-05-03. Վերցված է 2023-03-21-ին.
**Գևորգ Բարսեղի Քոչար** (սեպտեմբերի 5, 1901(1901-09-05), Թիֆլիս, Ռուսական կայսրություն - փետրվարի 16, 1973(1973-02-16), Երևան, Հայկական ԽՍՀ, ԽՍՀՄ), հայ ճարտարապետ, ՀԽՍՀ արվեստի վաստակավոր գործիչ (1961), ՀԽՍՀ վաստակավոր ճարտարապետ (1968)։

Կենսագրություն
--------------

1918 թվականին ավարտել է Թիֆլիսի Ներսիսյան դպրոցը։

1920-1926 թվականներին սովորել է Վխուտեմասում, 1929 թվականին ավարտել է Վխուտեինը (Մոսկվա) և աշխատել Երևանում։

1932-1937 թվականներին՝ «Գիպրոգոր» նախագծային բյուրոյի ճարտարապետության արվեստանոցի ղեկավար (Միքայել Մազմանյանի հետ), Հայաստանի ճարտարապետների միության կազմկոմիտեի նախագահ, 1937 թվականին՝ վարչության առաջին նախագահը։

Գևորգ Քոչարի անունով է կոչվում Երևանի Կենտրոն վարչական շրջանի փողոցներից մեկը։

Ստեղծագործական գործունեություն
------------------------------

Քոչարի նախագծերով Երևանում կառուցվել են՝

* Կառուցողների ակումբը (1928-1929, այժմ՝ Ռուսական թատրոնի և Օլիմպիական կոմիտեի շենքերը),
* Պետապի տունը (1930),
* Երջրէկի բնակելի («Շախմատաձև») տունը (1930-1932, երեքն էլ՝ Կարո Հալաբյանի, Միքայել Մազմանյանի հետ),
* Քիմիական գործարանի բանվորական բնակելի թաղամասը (1932-1934, համահեղինակ),
* ԵԱԱԻ-ի ուսանողական հանրակացարանը (1932-1933),
* «Մոսկվա» կինոթատրոնը (1935-1937, Տիրան Երկանյանի հետ),
* Կենտրոնական հանրախանութը (1936-1937, համահեղինակ),
* Գյումրիում՝ քաղխորհրդի շենքը (1933-1934),
* Վանաձորում՝ «Երևան» կինոթատրոնը (1935),
* Սևանի ափին՝ Գրողների ստեղծագործական տունը (1935),
* Դիլիջանում՝ հանգստյան տուն (1936),
* Կազմել է Վանաձորի (1929-1930, համահեղինակ), Արզնիի, Վերին Խաթունարխի գլխավոր հատակագծերը։

1939-1960 թվականներին աշխատել է աքսորավայրում՝ Կրասնոյարսկի երկրամասում։ 1955-1959 թվականներին՝ Կրասնոյարսկ քաղաքի գլխավոր ճարտարապետ։ Կազմել է Նորիլսկ (1939-1954) և Դուդինկա (երկուսն էլ՝ Միքայել Մազմանյանի հետ) քաղաքների գլխավոր հատակագծերը, տարբեր բնույթի նախագծերով Նորիլսկում կառուցել բնակելի տներ (1939), օդանավակայան (1946), կապի տուն (1946), Կրասնոյարսկում վերակառուցել Պուշկինի անվան դրամատիկական թատրոնը (1952-1953)։

1960 թվականից՝ Երևաննախագիծ ինստիտուտի գլխավոր ճարտարագետ, 1964-1972 թվականներին՝ գլխավոր ճարտարապետ։ Հեղինակ է Նոր Զեյթունի ուսանողական հանրակացարանների (1961-1964, Շմավոն Ազատյանի հետ), ՀՀ ԳԱՍ ՕՔԻ-ի (1963, Ստեփան Քյուրքչյանի հետ) համալիրների նախագծերի։

Քոչարի կառույցներին բնորոշ են լակոնիզմը, ճարտարապետական պարզ մտածողությունը, ծավալատարածական լուծումների գործառնական հիմնավորվածությունը։

Պատկերասրահ
-----------

* Մոսկվա կինոթատրոնՄոսկվա կինոթատրոն
* Մանկական աշխարհ հանրախանութՄանկական աշխարհ հանրախանութ
* Կ. Ստանիսլավսկու անվան ռուսական պետական դրամատիկական թատրոնԿ. Ստանիսլավսկու անվան ռուսական պետական դրամատիկական թատրոն
* Մոսկվա կինոթատրոնի ճարտարապետներ Տիրան Երկանյանի և Գևորգ Քոչարի անունները փորագրված կինոթատրոնի շենքի վրաՄոսկվա կինոթատրոնի ճարտարապետներ Տիրան Երկանյանի և Գևորգ Քոչարի անունները փորագրված կինոթատրոնի շենքի վրա

Ծանոթագրություններ
------------------

**Քույր նախագծում*** Տեքստեր Վիքիդարանում
* Տեսաձայնային նյութեր Վիքիպահեստում

1. ↑  *Ով ով է. Հայեր. Կենսագրական հանրագիտարան, հատոր երկրորդ, Երևան, 2007*.
2. ↑  Кочар Геворг Барсегович(չաշխատող հղում)
**Չարլի Քարվեր** (անգլ.՝ Charlie Carver, հուլիսի 31, 1988(1988-07-31), Սան Ֆրանցիսկո, Կալիֆոռնիա, ԱՄՆ), ամերիկացի դերասան, ով հայտնի է դարձել «Պատանի գայլը» սերիալից (Իդան)։

Կենսագրություն
--------------

Չարզ Քարվերը ծնվել է 1988 թվականի հուլիսի 31-ին, Կալիֆորնիա նահանգի Սան Ֆրանցիսկո քաղաքում։ Նրա ծնողները՝ Ռոբերտ Մարտենսեն և Էնն Քարվեր։ Չարլին ունի երկվորյակ եղբայր՝ Մաքս Քարվեր։ Չարլիի և եղբոր ծնունդը եղել է բավականին հետաքրքիր. Չարլին ծնվել է հուլիսի 31-ի երեկոյան, իսկ Մաքսը օգոստոսի 1-ի առավոտյան։ Չարլին կրթություն է ստացել «St. Paul's School» դպրոցում։

Կարիերա
-------

2008 թվականից սկսած մինչ 2012 թվականը Չարլի Քարվերը նկարահանվել է ABC հեռուստաալիքի «Հուսահատ տան տիրուհիներ» սերիալում։
Չարլին նկարահանվել է նաև մի քանի սերիալներում և ֆիլմերում։
2013 թվականից նկարահանվել «Պատանի գայլը» սերիալում, որի շնորհիվ ձեռք է բերել ճանաչում (Իդան)։ 2014 թվականին, «Պատանի գայլը» սերիալի ֆինալում Չարլիի եղբոր՝ Մաքսի կերպար (Էյդան) մահանում է և Չարլին նույնպես դադարում է նկարահանվել սերիալում։ 2014 թվականին նկարահանվել է «Լքվածները» սերիալում (Սքոթթ Ֆորսթ)

Չարլի Քարվերը և Մաքս Քարվերը։

Ֆիլմագրություն
--------------

#### Ֆիլմ

| Տարի | Հայերեն անվանում | Իրական անվանում | Դեր |
| --- | --- | --- | --- |
| 2012 | «Քամփ Ֆրեդ» | *Fred 3: Camp Fred* | Հյու Թոմփսոն |
| 2013 | «Անհաջողակներ» | *Underdogs* | Ջոն Հանդոն |
| 2014 | - | *Bad Asses* | Էրիկ |
| 2015 | «Մայքլ» | *Michael* | Թայլեր |

#### Սերիալներ

| Տարի | Հայերեն անվանում | Իրական անվանում | Դեր |
| --- | --- | --- | --- |
| 2008 | «Հուսահատ տան տիրուհիներ» | *Desperate Housewives* | Փոթթեր Սքավո |
| 2013 | «Անհանգիստ կույսեր» | *Restless Virgins* | Դիլան |
| 2013-2014 | «Պատանի գայլը» | *Teen Wolf* | Իդան |
| 2014 | «Լքվածները» | *The Leftovers* | Սքքոթ Ֆորսթ |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Broadway Database — 2000.
2. 1 2
**Ելիզավետա Միքայելի Շաթիրյան** (հոկտեմբերի 26, 1945(1945-10-26), Երևան, Հայկական ԽՍՀ, ԽՍՀՄ), հայ **թարգմանչուհի**։ Հայաստանի գրողների միության անդամ 1978 թվականից։

Կենսագրություն
--------------

Ելիզավետա Շաթիրյանը ծնվել է 1945 թվականի հոկտեմբերի 26-ին, Երևանում։ 1972 թվականին ավարտել է Մոսկվայի Մաքսիմ Գորկու անվան գրականության ինստիտուտի թարգմանչական բաժինը։ 1974 թվականին որպես խմբագիր աշխատել է Հայկական սովետական հանրագիտարանի խմբագրությունում։ 1976 թվականից աշխատել է Հայաստանի գրողների միությունում որպես խորհրդական։ Ելիզավետա Շաթիրյանի թարգմանությամբ (հայերենից) ռուսերեն լույս են տեսել Գեղամ Սևանի «Վառվող ձիթենիներ» (Մոսկվա, 1973), Վարդգես Պետրոսյանի «Դեղատուն «Անի»» (Մոսկվա, 1973), Աղասի Այվազյանի «Ընտանիքի հայրը» (Մոսկվա, 1975), Ստեփան Ալաջաջյանի «Մադլենն ապրում է Փարիզում» (Մոսկվա, 1975), Մանուկ Մնացականյանի «Նահանջ տարի» (Երևան, 1979) և «Կանչ» (Երևան, 1980) գրքերը։

Թագմանություններ (հայերենից)
----------------------------

* Միքայել Շաթիրյան, Արծաթե դար (1-2 հատորներ), Մոսկվա, 1991, 1987։
* Վահագն Գրիգորյան, Ադամամութ, Մոսկվա, 1988։
* Ալվարդ Պետրոսյան, Մարդու տունը, Եր. 1987։
* Աղասի Այվազյան, Եռանկյունի, Ընտանիքի հայրը, Մոսկվա, 1981, 1975։
* Գեղամ Սևան, Վառվող ձիթենիներ, Մոսկվա, 1973։

Մրցանակներ
----------

* ՀԳՄ Եղիշե Չարենցի անվան մրցանակ Միքայել Շաթիրյանի «Արծաթե դար» վեպի թարգմանության համար, 1992

Ծանոթագրություններ
------------------

* Տեքստեր Վիքիդարանում

1. 1 2  Ելիզավետա Շաթիրյանի մասին ՀԳՄ կայքում
2. ↑  Գրական տեղեկատու։ Երևան։ «Սովետական գրող»։ 1986։ էջ 338։
**Խղճի խայթ 2։ Թաց վայրկյաններ**, ռեժիսոր Ֆիլլիպ Բարթելլի նկարահանած ֆիլմն է։ 2004 թվականին նկարահանված Eating Out ֆիլմի շարունակությունն է։

Սյուժե
------

Խղճի խայթ ֆիլմի առաջին մասում Քայլը Մարկին մեղադրում է անհավատության մեջ և բաժանվում նրանից։ Քայլը, Տիֆֆանին և Գվինը ընկերներ են, նրանք արվեստի դասարանում մասնակցում նկարչության դասերի և այս անգամ որպես մերկ մոդել նրանք պետք է նկարեին Թրոյ անունով մի շատ գեղեցիկ տղայի։ Տիֆֆանին և Քայլը սկսում են սիրահետել նրան և որոշում են որ Քայլը պետք է սկսի ընկերանալ նրա հետ, սակայն չասի որ ինքը համասեռամոլ է և Տիֆֆանիին ներկայացնի որպես իր ընկերուհի։

Մինչ Քայլը և Թրոյը սկսում են ընկերանալ միմյանց հետ, Քայլի նախկին ընկեր Մարկը նրանց տեսնում է միմյանց հետ և որոշում է հրապուրել Թրոյին, նրա մոտ դա ստացվում է, ընթացքում Գվինը նրանց հետ անցկացնում է հոմոէրոտիկ ֆոտոսեսիա, իսկ ֆոտոսեսիայի վերջում նրանց միջև տեղի է ունենում սեքս, դրանից հետո Մարկը խոսում է Գվինի հետ և ասում որ նա կարիքն ունի Քայլի, իսկ նրանց խոսակցությունը լսում է Թրոյը և հասկանում որ իրեն Քայլը և Տիֆֆանին խաբել են։

Թրոյը գնում է Քայլի և Տիֆֆանիի մոտ և նրանց հետ զրուցում, ասելով որ նա ցանկանում է թե աղջկա, թե տղայի և սկսում համբուրել Քայլին և Տիֆֆանիին այդ ժամանակ նրանց պատուհանից գաղտնի նայում է Մարկը և Գվինը։ Թրոյը ի վերջո եզրակացնում է որ ինքը բիսեքսուալ է (չնայած ամենասկզբում նա ասում էր որ համասեռամոլ չէ), իսկ Քայլը մտածում է որ սխալ էր հեռանալ Մարկից։

Թրոյը ֆիլմի վերջում սիրային առաջարկություն է անում Տիֆֆանիին և նրանք միասին են լինում։ Մարկը և Քայլը նույնպես միանում են միմյանց հետ, իսկ Գվինը գտնում է մի աղջկա և սիրահարվում է։

Ծանոթագրություններ
------------------

1. ↑
2. 1 2 3 4 5

Արտաքին հղումներ
----------------

* Արխիվացված 2011-12-13 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Թյուրքան Սայլան** (), թուրք բժիշկ, ակադեմիկոս, գրող, ուսուցիչ և սոցիալական ակտիվիստ։ Հայտնի է բորոտության դեմ պայքարով և «Ժամանակակից ապրելակերպի աջակցության ասոցիացիա» (Çağdaş Yaşamı Destekleme Derneği, ÇYDD) անունով բարեգործական հիմնադրամ ստեղծելով:

Կյանք և կարերիա
---------------

Սայլանը ծնվել է 1935 թվականի դեկտեմբերի 13-ին:

Սովորել է Քանդիլլիի տարրական դպրոցում՝ 1944-1946 թվականներին: 1946-1953 թվականներին հաճախել է Քանդիլլիի աղջիկների միջնակարգ դպրոցը: 1963 թվականին ավարտել է Ստամբուլի բժշկական դպրոցը: Հետագայում որպես բժիշկ աշխատել է SSK Nisantasi հիվանդանոցի մաշկաբանական և վեներական հիվանդությունների բաժանմունքում:

1976 թվականի սկսել է ուսումնասիրել բորոտությունը և հիմնել «Պայքար բորոտների դեմ» ասոցիացիան և հիմնադրամը: 1986 թվականին Հնդկաստանում արժանացել է «Միջազգային Գանդիի մրցանակի»։ Մինչև 2006 թվականը աշխատել է Առողջապահության Համաշխարհային Կազմակերպությունում որպես բորոտի խորհրդատու: Մասնակցել է մաշկի պաթոլոգիայի, Բեհչեթի հիվանդության և սեռավարակով փոխանցվող հիվանդությունների պոլիկլինիկայի հիմնադրմանը: Աշխատել է որպես կամավոր գլխավոր բժիշկ Ստամբուլի Լեպրա հիվանդանոցում 21 տարի՝ 1981-2002 թվականներին:

Ամուսնացել է 1957 թվականին և ունեցել երկու երեխա։ Ունի է 4 թոռ։ 17 տարի տառապելով կրծքագեղձի քաղցկեղից՝ մահացել է 2009 թվականի մայիսի 18-ին

Ծանոթագրություններ
------------------

1. ↑  «Bir Türkan Saylan portresi». *ntvmsnbc.com*. 13 April 2009. Վերցված է 11 October 2010-ին.
2. ↑  «Seeking Equal Opportunities for All-For Prof. Dr. Turkan Saylan, leprosy is one piece of a bigger picture» (PDF). *For The Elemination Of Leprosy (FTEL)*. No. 29. էջ 3. Վերցված է 19 May 2009-ին. (չաշխատող հղում)

Գրականություն
-------------

* Daniella Kuzmanovic (2012), "At the Margins of the Ergenekon Investigation: Central Features of Politics in Turkey", *Middle East Critique*, Vol. 21, Iss. 2, 2012

Արտաքին հղումներ
----------------

* Türkan Saylan: Syöpään menehtynyttä hyväntekijää epäiltiin yhteyksistä salaliittoon Turkissa *Suomen Kuvalehti* 18Մայիս 2009 (Ֆիններեն)
* Erol Önderoğlu. (19 Մայիս 2009). Death of Türkan Saylan: "State Should Apologise" *Bianet*
Քառակուսի մղոնը (կրճատվում է որպես քառակուսի մղ, իսկ երբեմն՝ մղ**2**)տարածքի համար կայսերական և ԱՄՆ չափման միավոր է: Մեկ քառակուսի մղոն հավասար է քառակուսու մակերեսին, որի յուրաքանչյուր կողմը չափում է մեկ մղոն երկարության։

Համարժեքներ
-----------

Մեկ քառակուսի մղոն հավասար է.

* 4,014,489,600 քառակուսի դյույմ,
* 27,878,400 քառակուսի ոտնաչափ,
* 3,097,600 քառակուսի յարդ
* 2.560 քառակուսի արմատ,
* 640 ակր

Մեկ քառակուսի մղոնը համարժեք է.

* 2,589,988,1103360 քառակուսի մետր,
* 258,99881103360հա,
* 2,5899881103360 քառակուսի կմետր։

Նմանապես անվանված միավորներ
---------------------------

### Մղոն քառակուսի

Քառակուսի մղոնները չպետք է շփոթել մղոն քառակուսու հետ, քառակուսի շրջան, որի յուրաքանչյուր կողմն ունի տրված արժեքի երկարություն: Օրինակ, շրջանը, որը 20 մղոն քառակուսի է (20 mi × 20 mi) ունի 400 քմ քառակուսի տարածք; 10 mi × 40 mi չափերով ուղղանկյունը նույնպես ունի 400 քմ քառակուսի մակերես, բայց 20 մղոն քառակուսի չէ:

### Բաժին

Միացյալ Նահանգների Հողատարածքների Հանրային Զննման Համակարգում «քառակուսի մղոնը» հատվածի ոչ պաշտոնական հոմանիշն է:

Ծանոթագրություններ
------------------

1. ↑  Rowlett, Russ (September 1, 2004). "S", *How Many? A Dictionary of Units of Measurement*. University of North Carolina at Chapel Hill. Retrieved February 22, 2012.
2. ↑  Davies, Charles (1872). *Mathematical dictionary and cyclopedia of mathematical science*. Original from Harvard University: A.S. Barnes and co. էջ 582.
3. ↑  François Cardarelli (2003). *Encyclopaedia of scientific units, weights, and measures: their SI equivalences and origins*. Springer. էջ 3. ISBN 978-1-85233-682-0. Վերցված է 22 February 2012-ին.
**Կոլիզեում** (ռուս.՝ Колизей), Մոսկվայի նախկին կինոթատրոնը, որը զբաղեցրել է Չիստոպրուդնի բուլվարում հատուկ կինոթատրոնի համար կառուցված թիվ 19 ա շենքը։

1880 թվականից սկսած տարածքի սեփականատերը և կինոթատրոնի կառուցման պատվիրատուն եղել է վաճառական Ալեքսանդր Պավլովիչ Գուսկովը։ Շենքը կառուցվել է անտիկ ճարտարապետության տարրերով` նեոկլասիցիզմի և մոդեռնի ոճով։ Շենքի ճարտարապետն է եղել Ռոման Իվանովիչ Կլեյնը։

Շենքի պատմություն
-----------------

Կոլիզեում կինոթատրոնը 1930-ական թթ. վերջում
Թիվ 19-րդ հսկայական շենքի սեփականության իրավունքը պատկանում էր հարուստ մորթեգործ Ա. Ա. Գուսկովին։ 1912 թվականին նա պատվիրեց հայտնի ճարտարապետ Ռոման Կլեյնին 20-րդ դարասկզբի ոճով կառուցել նոր շենք՝ «Կոլիզեում» անվամբ։ Անվանմանը համապատասխան՝ այն կառուցվել է անտիկ ճարտարապետության տարրերով։ Մուտքի հրապարակը ցանկապատված է սյունաշարով։

1914 թվականի օգոստոսի 5-ին «կինոթատրոնը» բացվեց հանդիսատեսի համար։ Կոլիզեումն առաջին կարգի կինոթատրոն էր, որտեղ ցուցադրվում էին այդ ժամանակվա լավագույն ֆիլմերը։ Ունեցել է 2 խոշոր նախասրահ և կինոթատրոն։

Կոլիզեումը 1929 թվականին
1924-1932 թվականներին շենքում գործել է Պրոլետկուլտի առաջին բանվորական թատրոնը։

1932-1936 թվականներին հին թատրոնի և Ալեքսեյ Դենիսովիչ Դիկիի ստուդիայի հիման վրա ստեղծվել է Արհմիությունների համամիութենական կենտրոնական խորհրդի թատրոնը` Ալեքսեյ Դիկիի գլխավորությամբ։ Միաժամանակ շենքում է գտնվել «Սովետական կուլտուրա» թերթը։

Միաժամանակ, 1926-1970 թվականներին շենքն օգտագործվել է որպես «կինոթատրոն»։ Արդեն 1926 թվականին այնտեղ կար 840 համարակալված նստատեղ և 10x12 արշինի էկրան։ Այնտեղ ցուցադրվել են «ֆիլմեր նվագախմբի և դաշնամուրի ուղեկցությամբ», սրահում նվագել է 12 երաժիշտներից բաղկացած նվագախումբը։

Շենքի ժամանակակից տեսքը, 2014 թվական
Կինոթատրոնի փակումից և երկար վերակառուցումից հետո շենքը 1974 թվականին փոխանցվել է «Սովրեմեննիկ» թատրոնին։

Իրադարձություններ
-----------------

* 1928 թվականին Մաքսիմ Գորկին հանդիպել է պիոներների հետ և ընտրվել պատվավոր պիոներ
* 2014՝ Շենքի 100-ամյակ

Տես նաև
-------

* Չիստոպրուդնի բուլվար
* Սովրեմեննիկ (թատրոն)

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Чистопрудный бульвар // Москва: Энциклопедический справочник. М.: Большая Российская Энциклопедия, 1992.
2. ↑  *Федосюк Ю.* Архитектура домов Чистопрудного бульвара Москвы. Архитектурный декор Արխիվացված 2016-03-04 Wayback Machine
3. ↑  *Соболев Ю.* Театральная Москва: театр, музыка, кино: путеводитель. М.: Изд-во Московского коммунального хозяйства, 1926. 312 c.
4. ↑  *Курлат Ф. Л. Соколовский Ю. Е.* Познакомьтесь - наша Москва М.: Московский рабочий, 1968. 416 с.

Արտաքին հղումներ
----------------

* Дома Гуськова

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Կոլիզեում (Մոսկվա)** կատեգորիայում։ |